કાઉન્સિલે સેનાની ત્રણેય પાંખ માટે 7.4 લાખ એસોલ્ટ રાઈફલ ખરીદીને લીલી ઝંડી આપી છે. આ જથ્થો ફેક્ટ્રી બોર્ડ અને ખાનગી એકમો બન્ને પાસેથી મળીને ખરીદવામાં આવશે. આ રાઈફલની ખરીદી પાછળ અંદાજે રૂ. 12,280 કરોડનો ખર્ચ થઈ શકે છે. કાઉન્સિલે 5,719 સ્નાઈપર રાઈફલની ખરીદીને પણ મંજૂરી આપી છે, જે સેના તેમજ વાયુ દળ માટે હશે. આનો અંદાજીત ખર્ચ રૂ. 983 કરોડ રહેશે. ભારતીય નૌસેનાની સબમરીન વિરોધી ક્ષમતા વધારવા માટે મારીચ સિસ્ટમની ખરીદીને પણ મંજૂરી આપવામાં આવી છે.